ZAPISNIK
11. sjednice Vijeća Mjesnog odbora Trnovčica,

održane 25. travnja 2022.

u prostorijama mjesne samouprave Trnovčica, Trnovčica 2A
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 10. sjednice, održane 28. ožujka 2022., bez izmjena.

Predsjednik daje na glasovanje dnevni red koji je upućen uz poziv za 11. sjednicu Vijeća Mjesnog odbora Trnovčica, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1. Rješavanje problema sigurnih skloništa za stanovništvo s područja Mjesnog odbora Trnovčica u slučajevima sigurnosnih ugroza – donošenje zaključka
2. Pitanja, prijedlozi i obavijesti.
Ad 1.
. Prijedlog za rješavanje problema sigurnih skloništa za stanovništvo s područja Mjesnog odbora Trnovčica u slučajevima sigurnosnih ugroza
Predsjednik usmeno informira članove Vijeća o predmetu rasprave i odlučivanja, navodeći kako je nedavni događaj pada tzv. „bezposadne vojne letjelice“ na područje Zagreba, otvorio niz pitanje sigurnosti stanovništva Zagreba. Stoga Vijeće Mjesnog odbora Trnovčica prepoznaje potrebu osiguravanja odgovarajućih sigurnih skloništa za stanovništvo s područja Mjesnog odbora Trnovčica, u slučaju neposredne ratne ili druge sigurnosne ugroze, odnosno opasnosti zbog čega od nadležnih tijela Grada Zagreba traži potrebne informacije o mjestu na kojem su osigurana potrebna sigurna skloništa.
U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

1. Pozivaju se nadležna tijela Grada Zagreba na dostavljanje Vijeću Mjesnog odbora Trnovčica, podataka o mjestu sigurnog skloništa za stanovništvo s područja Mjesnog odbora Trnovčica u slučajevima sigurnosnih ugroza, odnosno opasnosti za stanovništvo. Molimo dostaviti podatke o točnoj lokaciji sigurnog skloništa u koji bi se smjestili stanovnici s područja Mjesnog odbora Trnovčica u slučaju ratnih djelovanja ili drugih prijetnji sigurnosti stanovnika te ukoliko ne raspolažete navedenim podacima molimo da dostavite podatke o planiranim aktivnostima vezanim uz rješavanje navedenog sigurnosnog problema.
2. Ovaj zaključak dostavlja se nadležnom tijelu Grada Zagreba na daljnje postupanje.

Ad. 2. Pitanja, prijedlozi i obavijesti

Raspravljalo se o „tekućoj“ problematici s područja Mjesnog odbora Trnovčica, vezanoj uz rješavanje komunalnih problema, zatim o aktivnostima koju provode umirovljenici i djeca te drugi korisnici prostorija zgrade mjesne samouprave u Trnovčici.

Vijeće postavlja pitanje o tome do koje faze je stigla realizacija odluke o rekonstrukciji ulice Krotovica, jer je navedena rekonstrukcija prema planu trebala biti izvedena u 2021. godini.

Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.

Zapisničar: Ante Maretić, potpredsjednik VMO Trnovčica

KLASA: 024-08/22-003/883

URBROJ: 251-13-11-5-22-2
Zagreb, 25. travnja 2022.

